איירין (זמרת)

**בא ג'ו-היון** (בקוריאנית: **배주현**; נולדה ב-29 במרץ 1991), ידועה יותר בשם הבמה שלה **איירין** (**아이린**), היא זמרת ושחקנית דרום קוריאנית. היא ידועה בעיקר כחברה ומנהיגת להקת הבנות הדרום קוריאנית רד ולווט, ובלהקת הבת רד ולווט – איירין & סולגי.

איירין הנחתה את תוכניות הטלוויזיה "מיוזיק בנק" (2015–2016), "Laundry day" (2016–2017) כמו גם פסטיבלי מוזיקה שונים וטקסי פרסים. כשחקנית, איירין כיכבה בסדרות וסרטים שונים.

## ראשית חייה
איירין נולדה בשם בא ג'ו-היון ב-29 במרץ 1991, בטגו, דרום קוריאה. היא גדלה בבוק-גו. משפחתה הקרובה כוללת את הוריה ואחות צעירה יותר. היא למדה בתיכון האקנאם בטגו.

## קריירה
### 2009–2014: התחלת קריירה
היא הצטרפה לחברת SM אנטרטיינמנט בשנת 2009 והתאמנה שם במשך חמש שנים. ב-9 בדצמבר 2013, איירין הוצגה כאחת מחברי הקבוצה השנייה של מתאמנים במסגרת SM Rookies, צוות מתאמנים טרום-הופעת בכורה של חברת "SM אנטרטיינמנט". במהלך תקופתה ב-SM Rookies, בינואר 2014, היא הופיעה יחד עם סולגי וחברי NCT כיום, ג'וני וטאהיונג במגזין The Celebrity. בפברואר 2014, איירין, סולגי וטאאיונג הופיעו גם במגזין OhBoy!.

מספר קליפים של איירין פורסמו בערוץ היוטיוב הרשמי של SM אנטרטיינמנט. אחד מהם כלל אותה ואת סולגי רוקדות לשיר "Be Natural", שיר שבוצע במקור על ידי להקת SES של אותה סוכנות. הקליפ הציג את יכולות הריקוד שלהן ופורסם ב-17 ביולי 2014.
ממוזער|איירין באוקטובר 2014
ב-27 ביולי 2014, היא הוצגה כחברה וכמנהיגה של להקת הבנות רד ולווט. הן ערכו את הופעת הבכורה הרשמית שלהן עם הסינגל "Happiness". מאז, הלהקה הוציאה אחד עשר מיני-אלבומים ושני אלבומי אולפן וכן שני אלבומים מחודשים. הן נחשבות לאחת מלהקות הקיי-פופ הפופולריות ביותר בדרום קוריאה ובעולם.

### 2015–הווה: קריירת סולו
ממאי 2015 עד יוני 2016, איירין הנחתה את תוכנית המוזיקה מיוזיק בנק לצד השחקן פארק בו-גום. השניים זכו לתשומת לב בזכות הכימיה ביניהם, כמו גם כישורי השירה וההנחיה שלהם. העיתונות כינתה אותם כאחד הזוגות המוצלחים ביותר בתולדות התוכנית.
ממוזער|איירין בנובמבר 2016
ביולי 2016, איירין ערכה את הופעת הבכורה שלה כשחקנית בדרמת הרשת "Women at a Game Company", שם גילמה את הדמות הראשית. באותו חודש, איירין לוהקה גם לסיטקום "Hello! Our Language", שמטרתו ללמד את הצופים את השפה הקוריאנית בצורה נכונה, שם גילמה את תפקיד הבלשית. ב-14 באוקטובר, איירין הפכה למנחת תוכנית האופנה "Laundry Day", של OnStyle. התוכנית עלתה לראשונה ב-22 באוקטובר 2016. באותו חודש, היא גם הצטרפה לפאנל בתוכנית "Trick &amp;amp; True" של רשת KBS יחד עם חברתה ללהקה ונדי. במרץ 2017, איירין שיתפה פעולה עם השחקן קים מין-ג'ה בגילום זוג אוהבים בקליפ לשיר "Would U", של רד ולווט. ביולי 2019, SM אנטרטיינמנט הודיעה שאיירין תשתף פעולה עם הדי ג'יי והמפיק הדרום קוריאני ריידן בשיר "The Only", שיצא ב-2 באוגוסט.

ב-20 באפריל 2020 SM Entertainment הודיעו כי איירין וחברתה ללהקה סולגי ייצרו יחידת משנה ראשונה ללהקה התקרא "Red Velvet – Irene & Seulgi". ב-6 ביולי 2020 יצא סינגל הבכורה הנקרא "Monster" שהוא שיר הכותרת אשר חלק מהמיני אלבום שלהן הנקרא "*[[Monster (מיני-אלבום)|Monster]]*" גם הוא. היא וסולגי כיכבו גם בגרסת ספין-אוף של תוכנית הריאליטי שלהן "פרויקט Level Up!. ב-16 ביולי, SM אישרה שאיירין תשחק בסרט "Double Patty", שהיה אמור לצאת לאקרנים בהמשך אותה שנה, אך נדחה מאוחר יותר לפברואר 2021. איירין גם הוציאה פסקול מקורי (OST) משלה לסרט, בשם "A White Night".

ב-3 באפריל 2024, הוכרז כי איירין תקיים את תערוכת הצילומים הראשונה שלה. התערוכה התקיימה בין 26 באפריל ל-5 במאי בגנגנם, סיאול, עם כניסה חופשית. במקביל איירין השיקה שלוש גרסאות שונות של אלבום התמונות שלה בשם "1 Page of Irene" ביום הראשון של התערוכה. באותו יום היא גם הוציאה סינגל חדש בשם "I Feel Pretty".

ב-4 בנובמבר 2024, הוכרז כי איירין תוציא את המיני-אלבום הראשון שלה "Like a Flower", שיר הנושא שנושא את אותו השם יצא לאור יחד איתו ב־26 בנובמבר.

## פעילויות אחרות
### קמפיינים
איירין נחשבת ל"מלכת הפרסומות" בזכות כוחה השיווקי הרב והסכמי החסות הרבים שלה, שנעים ממוצרי קוסמטיקה וביגוד יוקרתי ועד למוצרים בסיסיים. בנוסף לקמפיינים שלה כחלק מלהקת רד ולווט, היא גם הפכה לדוגמנית עבור Ivy Club יחד עם חבריה ללייבל, להקת Exo בשנת 2015. בשנת 2016, היא הפכה לפרזנטורית של מותג הקפה Maxwell House. בינואר 2017, איירין הפכה לפרזנטורית החדשה של מותג הנעליים Nuovo Shoes.

ב-26 בפברואר 2018, איירין נבחרה להיות הדוגמנית של מותג עדשות המגע Cooper Vision. באותו חודש, היא גם הפכה לדוגמנית פרסום של מותג האקססוריז Hazzys Accessories. ב-3 במאי, היא נבחרה לדוגמנית המותג של מותג הוויטמינים המפורסם LEMONA Vitamin C. ב-9 באוגוסט, היא הוכרזה כדוגמנית הקידום החדשה של מותג הספורט הצרפתי Eider לסתיו/חורף 2018 ולאביב/קיץ 2019.
ממוזער|איירין באפריל 2019
בפברואר 2019, איירין הוכרזה כמוזה החדשה של מותג תכשיטי היוקרה האיטלקי דמיאני, והפכה לאסייתית הראשונה שייצגה את המותג בתפקיד זה. באותה שנה, היא גם הפכה לפנים של מותג האופנה מיו מיו. במרץ 2019, היא השתתפה בשבוע האופנה בפריז.

כשהשפעתה העולמית ממשיכה לעלות, איירין הפכה לשגרירה החדשה של מותג הטיפוח "קליניק" באסיה פסיפיק במרץ 2020.

ב־17 בספטמבר 2020, הוכרז כי איירין היא השגרירה החדשה של המותג "פראדה".

בשנת 2023, איירין מונתה כדוגמנית פרסום עבור מותג הקוסמטיקה 2aN. ב-19 במאי 2025, חברת התרופות Dong-A Pharmaceutical הכריזה על איירין כדוגמנית החדשה עבור מותג היופי הפנימי היוקרתי שלה, ILO.

### נדבנות
בפברואר 2020, איירין תרמה 100 מיליון וון לקרן הקהילתית של קוריאה כדי לסייע בתמיכה בנפגעי מגפת הקורונה בדרום קוריאה. במרץ 2025, היא תרמה 100 מיליון וון נוספים כדי לסייע במאמצי הסיוע לנפגעי שריפות היער באזור יונגנאם.

## דיסקוגרפיה
### מיני אלבומים

### סינגלים
#### כאמנית ראשית

#### פסקול

## פילמוגרפיה
### סרטים

### סדרות טלוויזיה

### תוכניות טלוויזיה

### מנחה

## קישורים חיצוניים

## הערות שוליים

קטגוריה:ראפריות דרום קוריאניות
קטגוריה:זמרות פופ דרום קוריאניות
קטגוריה:ילידי 1991